حتى فنان مغربي ولا حتى عربي ما علن التضامن ديالو مع دنيا باطمة لي طلعات ليها المحكمة في الاستئناف العقوبة السجنية من 8 أشهر لعام نافذ، وغالبا هادشي لي غادي تقول حتى محكمة النقد لأنه كل الأدلة تابثة عليها في كل مراحل التقاضي في مايخص تورطها في قضية “حمزة مون بيبي” . باطمة روناتها مع كاع الفنانين وما خلات علاقتها زوينة مع حتى واحد، وشافت راسها لفوق وكلشي لتحت وصغير.. حتى الأعمدة ديال الفن المغربي استهانت بيهم، وما دارتش بحساب هاد النهار لي ممكن كلشي يتبخر وما يبقى عندها حتى مدخول باستثناء حسابها في انستكَرام لي ولات دابا كتبيع فيه الماكياج بالمقابل. دنيا باطمة ما قدراتش تتبث البراءة ديالها في هاد القضية، واخا شادة محامي صحيح وبفلوس صحيحة، ولي هو المحامي عبد اللطيف بوعشرين، ودار كلشي باش يخرجها من هاد الموصيبة لي حطات راسها فيها ولكن ما قدرش. هادشي لي وقع لدنيا خاصو يكون عبرة لكاع الناس، راه الفلوس ما عندها حتى قيمة قدام انعدام الأخلاق.. وأي إنسان، سواء كان فنان ولا غير انسان عادي، راه الا ماكنوش عندو اخلاق وقيم وترابط مستحيل يقدر يكمل. 
لي دارها بيديه يفكها بسنيه.. حتى فنان ما علن التضامن ديالو مع دنيا باطمة بعد الحكم عليها بعام دالحبس فقضية “حمزة مون بيبي”